कोर्ट का पूरा रिकाॅर्ड पानीपत में नहीं, अब समालखा में ही मिलेगा
समालखा |पंजाब एवं हरियाणा हाईकोर्ट के जस्टिस फतेह दीप सिंह कोर्ट परिसर में पहुंचे। कोर्ट में चल रहे कामकाज का निरीक्षण कर जरूरी दिशा निर्देश दिए। जस्टिस ने एसडीएम कार्यालय मेंं भी कई शाखाओं को निरीक्षण किया। इससे पहले हाईकोर्ट के जस्टिस फतेह दीप सिंह का एसडीएम गौरव कुमार, बार एसोसिएशन के प्रधान अनिल छौक्कर अन्य अधिवक्ताओं ने स्वागत किया।
जस्टिस के समक्ष वकीलों ने अपनी कुछ समस्याओं को रखा। समस्याओं को हल करवाने के लिए आश्वासन दिया गया। जस्टिस ने कहा कि अधिवक्ताओं को निजी फिजूलखर्ची में कटौती करके कुछ पैसे संचित करने चाहिए और इसे अधिवक्ताओं को सामूहिक हितों और सामाजिक कार्यों के लिए खर्च करना चाहिए। उन्होंने कहा कि वे समाज के उन लोगों को मुख्य धारा में लाने का प्रयास करें, जो किसी कारणवंश समाज से नहीं जुड़ पाते या अपने हक से वंचित रह जाते हैं। इसके अलावा जस्टिस फतेह दीप सिंह झट्टीपुर मेंं कैशलेस से सामान की खरीदारी को देखा।
प्रधान अनिल छौक्कर ने बताया कि हाईकोर्ट जस्टिस फतेह दीप सिंह के सामने बार एसोसिएशन ने तीन मांगें रखीं। जिन्हें जस्टिस ने मौके पर ही स्वीकृति दे दी है। छौक्कर ने बताया कि समालखा कोर्ट मेंं बापौली ब्लॉक का सिविल का काम होता है, लेकिन क्रिमिनल का नहीं होता था, लेकिन अब क्रिमिनल का काम भी समालखा कोर्ट में ही होगा। समालखा कोर्ट का पूरा रिकाॅर्ड पानीपत में होता था, लेकिन अब समालखा बार का रिकाॅर्ड पानीपत में नहीं समालखा में होगा। उन्होंने बताया कि कोर्ट का रिकाॅर्ड रखने के लिए हॉल की मांग की थी। जिस पर जस्टिस ने मांग का मानते हुए एसडीएम से एक हॉल दिलवाया गया है। इस अवसर पर सिविल जज हितेश गर्ग, एसडीएम गौरव कुमार, तहसीलदार डॉ. मनोज अहलावत, दलबीर सिंह, अनिल कुमार, प्रदीप अत्री, प्रमोद भारद्वाज, अजय कुहाड़, आरके शर्मा, जितेंद्र बैनीवाल, रिषी छौक्कर, सुभाष, रोहताश, संदीप शर्मा मौजूद रहे।
समालखा. झट्टीपुरमेंं कैशलेस से सामान की खरीदारी देखते जस्टिस फतेह दीप सिंह अन्य।
hin_Deva bho_Deva hin_Deva hin_Deva bho_Deva